La Korunja
La Korùnja (gal. A Coruña) – uostamiestis Galisijoje (šiaurės vakarų Ispanija), prie Korunjos įlankos (Atlanto vandenyno dalis); provincijos centras. Eksportuojama žuvis, gyvuliai, vynas. Išvystyta žvejybos, žuvies, laivybos, metalo pramonė. Miestui būdingi specifiniai langai ir balkonai – miradorai. Stovi Heraklio bokštas – švyturys, pastatytas dar romėnų laikais, Šv. Jokūbo bažnyčia (XII a.), Šv. Marijos bažnyčia (XIII a.), rotušė. Yra technologijos universitetas.